ΕΙΡΗΝΟΔΙΚΕΙΟ ΦΑΡΣΑΛΩΝ

ΕΙΡΗΝΟΔΙΚΗΣ

**ΑΝΑΚΟΙΝΩΣΗ**

**ΗΜΕΡΟΜΗΝΙΑΣ ΑΥΤΕΠΑΓΓΕΛΤΟΥ (επανα)ΠΡΟΣΔΙΟΡΙΣΜΟΥ ΣΥΖΗΤΗΣΗΣ**

**ΥΠΟΘΕΣΕΩΝ ( ΝΕΑΣ ) ΤΑΚΤΙΚΗΣ ΔΙΑΔΙΚΑΣΙΑΣ**

Η συζήτηση των **υποθέσεων αμφισβητούμενης ( τακτικής ) διαδικασίας** ( υπό την ισχύ του ν. 4335/2015 ) που είχε προσδιορισθεί αρχικά να λάβει χώρα ενώπιον του **Ειρηνοδικείου Φαρσάλων** την **08.04.2020** ( ημέρα Τετάρτη ) και **δεν διενεργήθηκε λόγω** της προσωρινής αναστολής της λειτουργίας των Δικαστηρίων της Χώρας από την 28.03.2020 έως και 10.04.2020, **θα λάβει χώρα την 18η Νοεμβρίου 2020 ( 18.11.2020 ), ημέρα Τετάρτη και ώρα 09.00΄ π.μ.** στο ίδιο ανωτέρω κατάστημα, κατά τα αμέσως παρακάτω ειδικότερα αναφερόμενα.

**Κατάσταση υποθέσεων ( τακτική διαδικασία ) :**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***α/α*** | ***Αριθμός έκθεσης κατάθεσης αγωγής / κλήσης*** | ***Αριθμός διάταξης επαναπροσδιορισμού*** | ***Ονοματεπώνυμο******ενάγοντα / πληρεξουσίου δικηγόρου που κατέθεσε την αγωγή - κλήση*** | ***Ονοματεπώνυμο εναγομένου*** ***/ πληρεξουσίου δικηγόρου εναγομένου*** | ***Αρχικά προσδιορισθείσα ημερομηνία συζήτησης*** | ***Αριθμός πινακίου αρχικής δικασίμου****(08.04.2020 )* | ***Νέα ημερομηνία συζήτησης*** | ***Αριθμός πινακίου νέας δικασίμου*** *(18.11.2020)* |
| ***1.*** | **2**/30.01.2019( κλήση ) | **63**/08.04.2020 | ΠΑΠΠΑ Ελένη του Χρήστου/ **Γεώργιος Αγγελακόπουλος** ( Δ.Σ. Λάρισας )**ΣΗΜ.:** Λόγω θανάτου του ανωτέρω πληρεξουσίου δικηγόρου θα ειδοποιηθεί με επιμέλεια της Γραμματείας η **Ιουλία Αγγελακοπούλου** ( Δ.Σ. Λάρισας ) | ΜΠΑΣΑΓΙΑΝΝΗΣ Γεώργιος/ **Απόστολος Ανδρεόπουλος** ( Δ.Σ. Λάρισας ) | 08.04.2020 | -1- | 18.11.2020 | -1- |
| ***2.*** | **3**/29.01.2020( κλήση ) | **64**/08.04.2020 | ΚΑΨΟΣ Κωνσταντίνος του Λεωνίδα/ **Ευαγγελία Δοξαρά** ( Δ.Σ. **Λάρισας** ) | 1. ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΦΑΡΣΑΛΩΝ2. ΓΑΚΟΠΟΥΛΟΣ Αθανάσιος3.ΕΛΕΥΘΕΡΙΑΔΗΣ Νικόλαος/ **Ειρήνη Γκόβαρη** (Δ.Σ. **Λάρισας** ) | 08.04.2020 | -2- | 18.11.2020 | -2- |
| ***3.*** | **19/**10.10.2019 | **65**/08.04.2020 | ΚΑΡΑΓΙΑΝΝΗΣ Γεώργιος του Αποστόλου/ **Χρήστος Καπετάνος** ( Δ.Σ. **Λάρισας** ) | 1. ΚΑΛΑΜΠΟΚΑΣ Αχιλλέας2. ΚΑΛΑΜΠΟΚΑ Μαρία συζ. Αχιλλέα/ **Ευάγγελος Νιζάμης** ( Δ.Σ. **Βόλου** ) | 08.04.2020 | -3- | 18.11.2020 | -3- |
| ***4.*** | **20**/14.10.2019 | **66**/08.04.2020 | 1. ΚΟΥΡΔΟΥΚΛΟΠΟΥΛΟΥ Κωνσταντία του Χαράλαμπου2. ΕΥΘΥΜΙΟΥ Σπυριδούλα του Χρήστου3. ΕΥΘΥΜΙΟΥ Αναστασία-Στυλιανή του Χρήστου / **Καψιώχας Γεώργιος** ( Δ.Σ. **Λάρισας** ) | ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ/ **Στυλιανός - Μάρκελλος Λινός** ( **Δικαστικός Αντιπρόσωπος Ν.Σ.Κ.** ) | 08.04.2020 | -4- | 18.11.2020 | -4- |

Η καταχώρηση των ως άνω ανά περίπτωση διατάξεων στο οικείο βιβλίο ( διατάξεων ) του παρόντος Δικαστηρίου **ισχύει ως κλήτευση όλων των διαδίκων**, πλέον δε τούτου, με πρωτοβουλία της Γραμματείας **θα γνωστοποιηθεί** η ανωτέρω επαναπροσδιορισθείσα δικάσιμος που ορίσθηκε με αποστολή ηλεκτρονικού μηνύματος (με την αντίστοιχη πράξη) στη διεύθυνση ηλεκτρονικού ταχυδρομείου των διαδίκων ( **κατ’ αναλογική εφαρμογή** της διάταξης του άρθρου 237 παρ. 4 εδαφ. 5 και 6 του ΚΠολΔ αντίστοιχα ).

Σημειώνεται στο σημείο αυτό ότι, όσον αφορά **όλες τις λοιπές πολιτικές υποθέσεις** ( πλην της νέας τακτικής διαδικασίας ) που είχαν επίσης προσδιοριστεί να εκδικασθούν για την ίδια ανωτέρω ημερομηνία ( 08.04.2020 ) ( ήτοι υποθέσεις που εκδικάζονται κατά τη διαδικασία των ασφαλιστικών μέτρων, την παλαιά τακτική διαδικασία, την ειδική διαδικασία των περιουσιακών διαφορών, την εκουσία δικαιοδοσία καθώς και την ειδική διαδικασία των μικροδιαφορών ), **θα πρέπει να (επαν)εισαχθούν για συζήτηση με πρωτοβουλία και επίσπευση του επιμελέστερου των διαδίκων αυτών** σε νέα δικάσιμο ( ήτοι με κατάθεση κλήσης και επίδοση αντιγράφου αυτής στον αντίδικο ), καθόσον δεν προβλέπεται γι’ αυτές επαναπροσδιορισμός δικασίμου εκδίκασης με πρωτοβουλία του Δικαστηρίου ούτε εκτιμάται ότι μπορεί να εφαρμοστεί αναλογικά οποιαδήποτε άλλη διάταξη του ΚΠολΔ ενόψει των θεμελιωδών δικονομικών αρχών των άρθρων 106 ( αρχή διάθεσης της συζήτησης ) και 108 ( διαδικαστικές πράξεις με πρωτοβουλία των διαδίκων ) του ΚΠολΔ αντίστοιχα, **λαμβανομένου όμως ιδιαίτερα υπόψη** του ότι, κατά τη διάταξη του **άρθρου 226 παρ. 4 του ΚΠολΔ**, «*Αν ματαιωθεί η συνεδρίαση για οποιονδήποτε λόγο, οι υποθέσεις που είναι γραμμένες σ’ αυτήν μεταφέρονται με επιμέλεια των διαδίκων στις επόμενες συνεδριάσεις, ακόμη και με υπέρβαση του ορισμένου αριθμού, και ο αντίδικος αυτού που επισπεύδει τη συζήτηση καλείται πάντοτε στη νέα δικάσιμο. Στην περίπτωση αυτή* ***η εγγραφή****,* ***η κλήση*** *και* ***η επίδοσή της******γίνονται ατελώς****. Το ίδιο ισχύει και όταν είναι αναγκαία η ανασυζήτηση της υπόθεσης*».

Η παρούσα ανακοίνωση θα αναρτηθεί στονιστότοπο καθώς και στον πίνακα ανακοινώσεων της υπηρεσίας μας (Ειρηνοδικείου Φαρσάλων), στον πίνακα ανακοινώσεων του **Ειρηνοδικείου Λάρισας** ( της έδρας του Πρωτοδικείου ) και θα αποσταλεί στους **οικείους Δικηγορικούς Συλλόγους** ( Λάρισας και Βόλου ) αλλά και **στο Ν.Σ.Κ. – Δικαστικό Γραφείο Λάρισας** με μέριμνα της Γραμματείας και σε ηλεκτρονική μορφή, προκειμένου να ενημερωθούν σχετικά οι διάδικοι και οι πληρεξούσιοι δικηγόροι αυτών για τη νέα ημερομηνία συζήτησης.

Φάρσαλα, **08.04.2020**

Ο Ειρηνοδίκης Φαρσάλων

Αθανάσιος Μπλάντας